Ён далёка не ўсім такое казаў. Думаю, што я, відаць, нечым заслужыў тое, што ён даў мне такі ўрок у нашай з ім прафесіі. Дзякуй табе, Ігарок! Такі ж уплыў ён зрабіў на многіх музыкантаў таго часу. Ён проста не мог па-іншаму жыць і працаваць. Вось чаму, калі з’явілася задума запісаць гэтую праграму, усплыла і неабходнасць аддаць даўгі Ігару. І не толькі стаць поплеч з нашым пакаленнем, але і, запрасіўшы таленавітую моладзь, паказаць ёй, з якой музыкай яна мае справу, як можна прадоўжыць самыя лепшыя, глыбокія музычныя традыцыі. Не толькі беларускія — агульначалавечыя. І гэтая лічба — 30 удзельнікаў — не падаецца вялікай, калі разумееш, што гэта даніна павагі ды прызнання…